**TEHNILINE KIRJELDUS**

1. **Üldinfo.**
   1. Käesoleva hanke eesmärgiks on tellida tarkvaraplatvormi kasutamisõigus nutimängude loomiseks.
2. **Nõuded ja tehniline kirjeldus.**
   1. Teenuse osutamise aeg: 36 kuud alates lepingu sõlmimisest (hankija soovib lepingu sõlmida esimesel võimalusel olenevalt hankemenetluse kulgemisest).
   2. Teenuse osutaja peab olema suuteline ülesannet täitma hankija poolt nimetatud asukohas Eesti Vabariigi territooriumil, eeldusel, et teenuse osutamine on igas sellises asukohas võimalik ja lubatud.
   3. Teenuse osutaja peab pakkuma tarkvaraplatvormi erinevate võimalustega hariduslike nutimängude loomiseks ja mängimiseks nii sise- kui välitingimustes.
   4. Teenuse osutaja pakutav tarkvaraplatvorm peab võimaldama hankijale ligipääsu mängude sisuloome keskkonda, kus hankija saab ise luua ning redigeerida mänge.
   5. Tarkvaraplatvorm peab võimaldama luua piiramatul hulgal erinevaid mänge, küsimusi ja võimaldama ühes kalendriaastas mängida loodud mänge kuni 10 000 korral.
   6. Tarkvaraplatvorm peab võimaldama iga loodava küsimuse/ülesande juurde lisada suures mahus õppesisu, pilte, videosid ning küsimusele vihjeid täiendava info näol ning peale vastamist kommentaare/ seletusi (miks just see vastus õige, miks vastus vale).
   7. Teenuse pakkuja tarkvaraplatvorm peab olema kasutatav nii iOS kui ka Android seadmetele ning on tasuta alla laetav ja/või kasutatav veebibrauseris.
   8. Tarkvaraplatvorm peab võimaldama luua personaliseeritud keeli (tõlkeid) rakenduse kuvamiseks.
   9. Teenuse pakkuja osutab eestikeelset kasutajatuge kogu hanke lepingu perioodi vältel sh tutvustab tarkvaraplatvormi erinevaid kasutusvõimalus.
   10. Pakkuja esitab pakkumuses kõik pakutava teenuse osutamist puudutavad tingimused või viitab nende tingimuste üldiselt kättesaadavale asukohale internetis.
   11. Teadaolevad peamised lepingutingimused: ettemaksu ei ole, tasumine toimub ainult e-arve alusel, vähim arve tasumise tähtaeg on 7 päeva.